אופולה (פרובינציה)

אופולה (בפולנית: opolskie) היא אחת משש עשרה הווייוודות של פולין. היא שוכנת בדרום פולין, וגובלת בצפון בווייוודות פולין גדול ולודז', במזרח בווייוודה שלזיה, בדרום בצ'כיה, ובמערב בווייוודה שלזיה תחתית. בירתה של אופולה והעיר הגדולה ביותר בה היא העיר אופולה השוכנת במרכזה. ערים גדולות נוספות הן קנדז'ז'ין-קוז'לה וניסה. ווייוודת אופולה נושאת את שמה של העיר הדומיננטית שבה, העיר אופולה. העיר אופולה נקראת בפולנית Opole ובלטינית vicinia. משמעותו של המונח אופולה בהיסטוריה הפולנית הייתה לתיאור יחידה מנהלית מסוימת. בתחילה תיאר המונח קבוצה של שבטים בעלי קשרים פוליטיים האחד לשני, ומאוחר יותר בימי הביניים תיאר המונח יחידה פיאודלית לחישוב מס. משמעות אפשרית נוספת היא שאופולה נקראת על שם שבט סלאבי מערבי קדום בשם "אופולאנים" (בפולנית: Opolanie, בצ'כית: Opolané, ובגרמנית: Opolanen). השבט ישב באזור נהר האודר העליון, אזור הסמוך למיקומה של העיר אופולה. מבחינה גאוגרפית, ההווייוודה אופולה מהווה את אזור המפגש של שני חבלי ארץ גאוגרפיים: שלזיה עילית שממזרח לאופולה, ושלזיה תחתית שממערב לה. שני חבלי ארץ אלו כוללים את אגן ההיקוות של נהר האודר העליון והתיכון. מקור הנהר הוא מההרים שממזרח לאופולה, המצויים בשטחה של ווייוודת שלזיה. משם נכנס הנהר לאופולה, וזורם מכיוון דרום מזרח לכיוון צפון מערב לאורך אופולה. לאורך כל דרכיו הנהר מוזן ביובלים רבים המנקזים את מימי האזור כולו. בהמשכו, הנהר יוצא אל הווייוודה השכנה שלזיה תחתית הגובלת עם אופולה ממערב. בעוד חציה המזרחי של אופולה יושב על הרמה גאוגרפית של שלזיה עילית (כ-500 מטר מעל פני הים), חציה המזרחי מהווה את השפלה המישורית של שלזיה תחתית. נהר האודר החוצה את אופולה יוצר סביב גדותיו עמק רחב וארוך, בו מרוכזת עיקר האוכלוסייה של האזור. מצפון ומדרום לעמק נהר האודר אפשר למצוא גבעות רבות, ותנאי השטח המישוריים המאפיינים את העמק הופכים לגבוהים יותר. צפונה מהגבעות שמצפון לנהר האודר מצוי המישור הגדול של אזור פולין גדול. דרומה מהגבעות שמדרום לנהר האודר מצוי חלקו המזרחי של רכס הרי הסודטים, רכס הרים גבוה יחסית לאזור. הטמפרטורה השנתית הממוצעת באופולה, בירת הוויווידה, היא 9.2 מעלות צלזיוס. החודש הקר ביותר הוא ינואר (עם טמפרטורה ממוצעת של -0.9 מעלות צלזיוס), והחודש החם ביותר הוא יולי (עם טמפרטורה ממוצעת של 19.2 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 602.8 מ"מ. פרובינציית אופולה   קנדז'ז'ין-קוז'לה ניסה בז'ג קלוצ'בורק פרודניק שצ'לצה אופולסקיה הרי הסודטים המזרחיים גורה שוויינטיי אני נהר אודר ניסקיה טורבסקיה אוטמוחוב מושנה ביסקופיה קופה שלזיה תחתית פולין גדול לודז' שלזיה שלזיה הצ'כית(צ'כיה) אופולה באופולה יש שלושה פארקי נוף (Park krajobrazowe) ו-98 שמורות טבע (Rezerwat przyrody). ערך מורחב – שלזיה פרק זה לוקה בחסר. אנא תרמו לוויקיפדיה והשלימו אותו. באופולה ישנם 35 ערים ועיירות. באופולה ישנם 11 מחוזות, מתוכם עיר מחוזית אחת. שלזיה אתר האינטרנט הרשמי של אופולה אופולה, ברשת החברתית אינסטגרם אופולה, באתר אנציקלופדיה בריטניקה (באנגלית) Juliusz Bardach, Boguslaw Lesnodorski, and Michal Pietrzak, Historia panstwa i prawa polskiego (Warsaw: Paristwowe Wydawnictwo Naukowe, 1987, p.42-43 Henryk Łowmiański "Historia Polski", PWN, Warszawa 1964 Barbara Ann Kipfer (2000). Encyclopedic dictionary of archaeology. Springer. p. 406. ISBN 978-0-306-46158-3. Retrieved 5 April 2012. Dane Klimatyczne Baza Demografia: Stan ludności 2014, Ludność stan w dniu 30 VI, Ludność według płci i miast, Opolskie Baza Demografia: Stan ludności 2014, Ludność stan w dniu 30 VI, Ludność według płci, wieku, województw i powiatów, opolskie